ANC-lid, stiefseun reeds in hof oor beweerde verkragting | Maroela Media
Die lid van die ANC se provinsiale uitvoerende komitee (PUK) in Mpumalanga wat daarvan beskuldig word dat hy sy twee dogters verkrag het, het reeds vanoggend saam met sy stiefseun in 'n hof vir die beweerde verkragting verskyn.
Monica Nyuswa, woordvoerder van die Nasionale Vervolgingsgesag (NVG), het gesê die betrokke lid van die ANC, 'n voormalige LUR in Mpumalanga, en sy stiefseun (26) word daarvan beskuldig dat hulle sy agtjarige tweelingdogters verkrag het.
Albei is vanoggend by die ANC-lid se huis in hegtenis geneem waarna hulle in die landdroshof in Nelspruit verskyn het.
Die saak is nou tot 1 Oktober vir verdere ondersoek uitgestel. Die beskuldigdes sal na verwagting dan om borgtog aaansoek doen.
Maroela Media het vroeër berig die ANC het reeds sy skok oor die bewerings uitgespreek. Die betrokke lid is intussen as lid van die ANC en die PUK geskors hangende die afhandeling van die saak.
Ai geskors met volle salaris en voordele natuurlik en ons moet betaal! Die saak gaan weer jare sloer…
Eish Cyril your people man what's going on there?
Wat geskors regtig. Wat het geword van onskuldig tot skuld bewys is
Was mos al die jare hulle beleid
Geskors? ANC wys hulle morele waardes aan die wereld. Dan kla hulle oor geweld teen vroue en kinders.